Утвърждавам:…………………….

Владимир Туджаров

*Главен секретар на МИЕ*

**ПОКАНА**

**УВАЖАЕМИ ДАМИ И ГОСПОДА,**

Министерството на икономиката и енергетиката отправя покана към всички заинтересовани кандидати за изпълнение на услуга с предмет: **„Наемане на помещение,** **в което да се доставят, складират и съхраняват рекламно-информациаонни материали, собственост на Министерството на икономиката и енергетиката“.**

При проявен интерес от Ваша страна, моля да представите оферта с предложена наемна цена и документи съгласно изискванията.

Желаещите могат да участват за изпълнение на услугата, като класиране ще се извършва, по **най-ниска наемна цена**. Подробни разяснения са посочени по-долу в поканата.

1. **Изисквания:**

1. Предлаганото помещение трябва да е разположено на територията на град София, като от гледна точка на логистиката да е на място, позволяващо достъп на всички видове транспортни средства и задължително да разполага с мотокар и служител, който да го обслужва, така, че да има възможност за безпроблемна организация на товаро-разтоварните работи.

2. Помещението, в което ще се съхраняват печатни рекламно-информациаонни материали (изработени основно от луксозна гланцова хартия) трябва да бъде с площ не по-малко от 300 кв. м и не повече 500 кв.м. Трябва да е закрито, защитено от пряка слънчева светлина, с контролирана влажност до 50%, с допустимо отклонение от 10%. Постоянната температура на въздуха в помещението трябва да е 210С, с допустимо отклонение +/- 20С. Помещението трябва да отговаря на критериите за пожарна безопасност (шлангове, пожарозащитни врати и пожарогасители в съответствие с противопожарните норми).

3.Оферти могат да подават физически лица, еднолични търговци и юридически лица, които нямат задължения и са изправна страна по наемни или други договорни отношения с Община София.

4. Срокът за наемане на помещението е 3 /три/ години, считано от датата на сключване на договора за наем.

5. Министерството на икономиката и енергетика ще заплаща месечната наемна цена по банков път от 01-во до 05-то число на месеца, за който същата се дължи.

6. Предлаганата наемна цена да не надвишава 8 лв./кв.м.

**II. Съдържание на офертата:**

1. Административни данни за лицето, което прави предложението: регистрационни данни, седалище/адрес на управление, адрес за кореспонденция, телефон, факс, e-mail, банкова сметка, обслужваща банка, имена на представляващия дружеството.

2. Заверено копие на удостоверение за актуално състояние или единен идентификационен код (ЕИК)

3. Ценово предложение и срок на валидност на офертата (минимум 60 календарни дни).

4. Цената следва да бъде посочена в български лева, без ДДС.

5. Участника представя задължително документ за собственост на предлагания имот.

Няма да се разглеждат ценови предложения на фирми, които не разполагат с документ за собственост на предлагания имот.

**III. Начин на представяне на офертата**

Офертата да се представи в запечатан непрозрачен плик с посочени:

 - Адрес на получателя: Министерство на икономиката и енергетиката, гр. София, ул. „Славянска” №8.

 - Име, адрес за кореспонденция, телефон, факс и електронен адрес на фирмата-кандидат

 - Оферта с предмет: **„Наемане на помещение,** **в което да се доставят, складират и съхраняват рекламно-информациаонни материали, собственост на Министерството на икономиката и енергетиката“.**

Офертата се представя от представител на фирмата-кандидат в деловодството на МИЕ на ул. „Славянска” №8 в срок до 15.10.2014 год.

След одобряване на офертата на фирма, представила документите по т.II при условията на т.III от настоящата покана, и предложила най-ниска наемна цена, МИЕ ще покани същата за сключване на договор.

За допълнителна информация телефони за контакт: 02/940 7820 и 02/940 7797.